รบกวนปรึกษาค่ะประจำเดือนล่าสุดมาวันที่ 28/06/62 ค่ะ แล้วมีเพศสัมพันธ์ล่าสุดวันที่ 12/07/62 กินยาคุมฉุกเฉินในวันที่ 13 /7/62 ภายใน 72 วันที่ 20 มีเลือดออกประมาณ 3 วัน ค่ะ พอวันที่ 28 ประจำเดือนไม่มา วันที่ 3/08/62 เลยตรวจครรภ์ปัสสาวะ แต่ขึ้นขีดเดียวแต่ประจำเดือนยังไม่มาเลยค่ะแต่มีอาการคัดเต้า สิวขึ้นบ้างและปวดเมื่อย อาการแบบนี้คือภาวะการตั้งครรภ์หรือประจำเดือนจะมาค่ะ แบบนี้ต้องทำการตรวจซ้ำไหม
สวัสดีค่ะ หากประจำเดือนมาวันที่ 28 มิ.ย. แล้วได้มีเพศสัมพันธ์ในวันที่ 12 ก.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกในวันที่ 20 ก.ค. อาจเป็นเลือดที่เกิดจากผลข้างเคียงของยา หรือเป็นเลือดประจำเดือนที่มาก่อนกำหนดก็ได้ค่ะหากได้ตรวจหาการตั้งครรภ์ได้อย่างถูกต้องแล้วในวันที่ 3 ส.ค.แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ และไม่จำเป็นต้องตรวจซ้ำก็ได้ และอาการคัดเต้านม สิวขึ้น ปวดเมื่อย จึงไม่ใช่อาการที่เกิดจากการตั้งครรภ์ค่ะ แต่อาจเกิดจากการแปรปรวนของฮอร์โมน หรือเกิดจากมีความเครียด วิตกกังวลก็ได้ค่ะส่วนประจำเดือนในรอบถัดไปนั้น ก็น่าจะมาในช่วงวันที่ 20 ของเดือน ส.ค.เลยก็ได้ค่ะ